Úradný vestník L 118 , 06/05/1999 S. 0028 - 0031



Nariadenie Komisie (ES) č. 954/1999 z 5. mája 1999, ktorým sa mení a dopĺňa príloha III k nariadeniu Rady (EHS) č. 2377/90 stanovujúcemu postup spoločenstva pri určení maximálnych hraníc rezíduí veterinárnych liečiv v potravinách živočíšneho pôvodu (Text s významom pre EHP) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (EHS) č. 2377/90 z 26. júna 1990, ktorým sa stanovuje postup spoločenstva pri určení maximálnych hraníc rezíduí veterinárnych liečiv v potravinách živočíšneho pôvodu [1], naposledy zmenené a doplnené nariadením Komisie (ES) č. 953/1999 [2], a najmä na jeho články 7 a 8, (1) keďže v súlade s nariadením (EHS) č. 2377/90 musia byť maximálne reziduálne hranice postupne stanovené pre všetky farmakologicky aktívne látky, ktoré sa používajú v rámci spoločenstva vo veterinárnych liečivách určených pre podávanie zvieratám využívaným na výrobu potravín; (2) keďže maximálne reziduálne hranice majú byť stanovené až po preskúmaní v rámci Výboru pre veterinárne liečivá všetkých relevantných informácií týkajúcich sa bezpečnosti rezíduí príslušnej látky pre spotrebiteľa potravín živočíšneho pôvodu a vplyvu rezíduí na priemyselné spracovanie potravín; (3) keďže pri stanovovaní maximálnych reziduálnych hraníc pre rezíduá veterinárnych liečiv v potravinách živočíšneho pôvodu je potrebné špecifikovať druhy zvierat, v ktorých môžu byť rezíduá prítomné, úrovne, ktoré môžu byť prítomné v každom príslušnom mäsovom tkanive získanom zo spracovaného zvieraťa (cieľové tkanivo), a charakter rezídua, ktorý je relevantný pre monitorovanie rezíduí (marker rezídua); (4) keďže pre kontrolu rezíduí, tak ako je stanovená v príslušnej legislatíve spoločenstva, majú byť maximálne reziduálne hranice spravidla stanovené pre cieľové tkanivá pečene alebo obličky; keďže sú však pečeň a obličky často z porazených zvierat, ktoré sa pohybujú v medzinárodnom obchode, odstránené a maximálne reziduálne hranice majú byť preto taktiež vždy stanovené pre svalové alebo tukové tkanivá; (5) keďže v prípade veterinárnych liečiv určených na použitie pre vtáky znášajúce vajcia, zvieratá produkujúce mlieko alebo medonosné včely je taktiež potrebné stanoviť maximálne reziduálne hranice pre vajcia, mlieko alebo med; (6) keďže, aby sa umožnilo dokončenie vedeckých štúdií, majú byť cypermethrin, alfacypermethrin a cefchinom zaradené do prílohy III k nariadeniu (EHS) č. 2377/90; (7) keďže pred nadobudnutím účinnosti tohto nariadenia sa má povoliť obdobie 60 dní, aby sa členským štátom umožnilo vykonať ľubovoľnú úpravu, ktorá môže byť potrebná pre schválenie uvádzania príslušných veterinárnych liečiv na trh, ktoré sa poskytuje v súlade so smernicou Rady 81/851/EHS [3], naposledy zmenenou a doplnenou smernicou 93/40/EHS [4], aby sa zohľadnili ustanovenia tohto nariadenia; (8) keďže opatrenia stanovené v tomto nariadení sú v súlade so stanoviskom Stáleho výboru pre veterinárne liečivá, PRIJALA TOTO NARIADENIE: Článok 1 Príloha III k nariadeniu (EHS) č. 2377/90 sa týmto mení a dopĺňa tak, ako je stanovené v prílohe k tomuto nariadeniu. Článok 2 Toto nariadenie nadobúda účinnosť šesťdesiaty deň po jeho uverejnení v Úradnom vestníku Európskych spoločenstiev. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 5. mája 1999 Za Komisiu Martin Bangemann člen Komisie [1] Ú. v. ES L 224, 18.8.1990, s. 1. [2] Ú. v. ES L 118, 6.5.1999, s. 23. [3] Ú. v. ES L 317, 6.11.1981, s. 1. [4] Ú. v. ES L 214, 24.8.1993, s. 31. -------------------------------------------------- PRÍLOHA Príloha III nariadenia (EHS) č. 2377/90 sa mení a dopĺňa takto: 1. Antiinfekčné látky 1.2. Antibiotiká 1.2.4. Cefalosporíny "Farmakologicky aktívna/-e látka/-y | Marker rezídua | Druhy zvierat | MHR | Cieľové tkanivá | Ďalšie ustanovenia | Cefchinom | Cefchinom | Ošípané | 50 μg/kg | Sval | Platnosť predbežných MHR sa končí 1. 1. 2000 | 50 μg/kg | Koža + tuk | 100 μg/kg | Pečeň | 200 μg/kg | Oblička" | 2. Antiparazitárne látky 2.2. Látky pôsobiace proti ektoparazitom 2.2.3. Pyrethroidy "Farmakologicky aktívna/-e látka/-y | Marker rezídua | Druhy zvierat | MHR | Cieľové tkanivá | Ďalšie ustanovenia | Alfacypermethrin | Cypermethrin (suma izomérov) | Hovädzí dobytok, ovce | 20 μg/kg | Sval | Platnosť predbežných MHR sa končí 1. 1. 2002 | 200 μg/kg | Tuk | 20 μg/kg | Pečeň | 20 μg/kg | Oblička | 20 μg/kg | Mlieko Majú sa dodržiavať ďalšie ustanovenia v smernici Rady 93/57/ES (Ú. v. ES L 211, 23. 8. 1992, s. 1) | Kurčatá, sliepky | 50 μg/kg | Sval | 50 μg/kg | Koža + tuk | 50 μg/kg | Pečeň | 50 μg/kg | Oblička | 50 μg/kg | Vajcia | Cypermethrin | Cypermethrin (suma izomérov) | Hovädzí dobytok, ovce, kozy | 20 μg/kg | Sval | Platnosť predbežných MHR sa končí 1. 1. 2002 | 200 μg/kg | Tuk | 20 μg/kg | Pečeň | 20 μg/kg | Oblička | 20 μg/kg | Mlieko Majú sa dodržiavať ďalšie ustanovenia v smernici Rady 93/57/ES (Ú. v. ES L 211, 23. 8. 1992, s. 1) | 20 μg/kg | Sval | Ošípané | | 200 μg/kg | Koža + tuk | | 20 μg/kg | Pečeň | | 20 μg/kg | Oblička | Kurčatá, sliepky | 50 μg/kg | Sval | 50 μg/kg | Koža + tuk | 50 μg/kg | Pečeň | 50 μg/kg | Oblička | 50 μg/kg | Vajcia | Pstruh | 50 μg/kg | Svalstvo a koža v prirodzenom stave" | --------------------------------------------------